ข้อใดไม่ใช่ประเด็นที่เกิดจากคดีที่นายหมัดกับนายประทวนเข้าหุ้นคนละหนึ่งแสนบาทร่วมกันซื้อโคส่งไปขายต่างประเทศ
ก. เลิกห้างหุ้นส่วนระหว่างนายหมัดกับนายประทวน
ข. ผู้เป็นหุ้นส่วนต้องรับผิดร่วมกันโดยไม่มีจำกัด อันเป็นสัญญาจัดตั้งห้างหุ้น
ค. มีเหตุอื่นใดทำให้ห้างหุ้นส่วนเหลือวิสัยที่จะดำรงคงอยู่ต่อไปได้ ตามมาตรา ๑๐๕๗ (๓)
ง. เป็นเพียงคำรับรองของนายประทวนต่อนายหมัดเท่านั้น
จ. ข้อตกลงดังกล่าวไม่ใช่สัญญาเข้าหุ้นส่วนกันฟังไม่ขึ้น
คำตอบคือ ก.  

เพราะว่า เพราะเป็นคำตอบจากการวินิจฉัยคดี โดยศาลวินิจฉัยให้เลิกห้างหุ้นส่วนระหว่างนายหมัดกับนายประทวน และให้ตั้งผู้ชำระบัญชี

นายหมัดกับนายประทวนเข้าหุ้นคนละหนึ่งแสนบาทร่วมกันซื้อโคส่งไปขายต่างประเทศ ตกลงกันด้วยว่า ถ้าได้กำไรจะแบ่งกันคนละครึ่ง ถ้ากิจการขาดทุนนายประทวนจะแบ่งเงินเป็นกำไรให้นายหมัดดไม่ต่ำกว่าเดือนละสองพันบาท ต่อมารายได้จากกิจการโคตกต่ำ นายหมัด นายประทวนมีเหตุบาดหมางกัน ทั้งนายประทวนยังอ้างว่า นายหมัดมิได้ออกเงินทุนร่วมหุ้นด้วย นายหมัดจึงฟ้องขอบอกเลิกห้างหุ้นส่วนกับให้ตั้งผู้ชำระบัญชี นายประทวนต่อสู้ว่าข้อตกลงดังกล่าวไม่ใช่สัญญาเข้าหุ้นส่วน และนายหมัดไม่ได้บอกกล่าวเลิกห้างหุ้นส่วนล่วงหน้าไม่น้อยกว่าหกเดือน ขอให้ยกฟ้อง

ประเด็น 
(๑) เป็นการตกลงกันเพื่อกระทำกิจการร่วมกันด้วยประสงค์จะแบ่งปันกำไรอันจะพึงได้แต่กิจการที่ทำนี้ และผู้เป็นหุ้นส่วนต้องรับผิดร่วมกันโดยไม่มีจำกัด อันเป็นสัญญาจัดตั้งห้างหุ้น
ส่วนสามัญ ตามมาตรา ๑๐๑๒ ประกอบมาตรา ๑๐๒๕
(๒) เป็นเพียงคำรับรองของนายประทวนต่อนายหมัดเท่านั้น มิใช่กรณีจะไม่เข้ามาตรา ๑๐๒๕ อันจะทำให้นายหมัดไม่ต้องรับผิดชอบสำหรับหนี้ของห้างหุ้นส่วนต่อบุคคลภายนอกก็หาไม่
(๓) ที่นายประทวนต่อสู้ว่า ข้อตกลงดังกล่าวไม่ใช่สัญญาเข้าหุ้นส่วนกันฟังไม่ขึ้น
(๔) ถือว่ามีเหตุอื่นใดทำให้ห้างหุ้นส่วนนั้นเหลือวิสัยที่จะดำรงคงอยู่ต่อไปได้ ตามมาตรา ๑๐๕๗(๓) อันเป็นเหตุที่ศาลอาจสั่งให้ห้างหุ้นส่วนสามัญเลิกกันเสียก็ได้
(๕) นายหมัดมีสิทธิฟ้องขอให้เลิกห้างโดยไม่ต้องบอกกล่าวเลิกห้างหุ้นส่วนล่วงหน้าไม่น้อยกว่าหกเดือนตามมาตรา ๑๐๕๖
ประมวลกฎหมายแพ่งและพาณิชย์,ประมวลกฎหมายวิธีพิจารณาความแพ่งฯ(วิแพ่ง),กฎหมายนิติบุคคล,กฎหมายหลักทรัพย์